da da da da da da sv da da da da da da da da nb en en
Mere cricket i de danske folkeskoler! - Svanholm Cricketklub
Onsdag d. 25. december 2019 kl. 20:01 af Henrik Pfaff
Så enkelt kan det siges, vi vil have at flere børn spiller cricket og har kendskab til cricket. Hvad gør man hvis man ikke lige er helt sikker på, hvad cricket er og hvordan man går i gang med det? Det er nemt, man skriver bare spilcricket.dk i sin browser.
På www.spilcricket.dk finder man spil og lege, som alle kan være med til, og hurtigt få gode oplevelser med den lille bold og det store bat. På www.spilcricket.dk finder man også beskrivelser af spillets kultur og kendetegn, samt gode idéer til at sætte spillets særlige ånd og ”te spirit of cricket” i centrum for undervisningen. Det er denne ånd og tilgang til det at spille, som gør cricket til et fremragende spil, særligt i skolen.
Cricket har gennem sine skrevne regler taget stilling til ”hvordan vi er over for hinanden, medspillere og modstandere” som skolelærer David Hemmet så præcist beskriver det. Det kan bruges i mange undervisningssituationer til at øve eleverne i medbestemmelse og ansvar, hvilket er centrale emner i cricketspillet, hvor begreber som fair-play og gentlemanship også har sin oprindelse.
Med cricketspillets mange gode egenskaber, både bevægelses- og undervisningsmæssige, er vi overbeviste om at mange skolelærer vil få rigtig stor gavn af at anvende cricket i deres idrætsundervisning. Med spilcricket.dk har vi gjort det nemt for alle som har lyst til at give sig i kast med cricket, der er lavet forløb som er stort set plug-and-play, så det er bare at komme i gang.
Vi ønsker også, at opmærksomhed og viden om cricket bliver bragt ud til flere børn og unge, så afstanden mellem dem og beslutningen om at begynde i en cricket klub bliver kortere. Her spiller skolen en helt central rolle.
I udviklingen af spilcricket.dk har vi konstrueret flere spil og lege, som giver lærerne mulighed for at starte i det små med cricket, for at ende ud med mere cricketlignende spil så som: Some-Stop Cricket og Par-cricket. Udover hjemmesiden har vi udviklet videoer som vi løbende vil dele. De viser og fortæller hvad cricket kan i skolen og hvilke fordele der er ved at inddrage det i sin undervisning.
For at vi skal lykkedes med at udbrede kendskabet og få mere cricket i skolen, er det selvsagt nødvendigt at så mange som muligt får kendskab til spilcricket.dk. Her er du, kære læser, helt afgørende, med dit kendskab til spillets mange gode kvaliteter, fordi du allerede for mange år siden har fået øjnene op dette smukke spil.
Du er vores gode ambassadør, derfor: vær med til at sprede budskabet, fortæl om spilcricket.dk, del artiklen på Facebook eller andre sociale medier, fortæl om din sport til dem du kender og hjælp til at flere får øjnene op for vores fantastiske spil.
Skrevet af: Carsten Martensen (Dansk cricket-forbund)